# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Aelodaeth o Bwyllgorau Ymchwilio a Phwyllgorau Addasrwydd i Ymarfer Cyngor y Gweithlu Addysg - ymateb i'r ymgynghoriad** |
| **DYDDIAD**  | **31 Ionawr 2024** |
| **GAN** | **Jeremy Miles AS, Gweinidog y Gymraeg ac Addysg** |

Rwy'n ddiolchgar i'r holl unigolion a sefydliadau a roddodd o'u hamser i ymateb i'n hymgynghoriad ar gynigion i ddiwygio aelodaeth Pwyllgor Ymchwilio a Phwyllgor Addasrwydd i Ymarfer Cyngor y Gweithlu Addysg. [Rwy'n falch fy mod i heddiw yn cael cyhoeddi crynodeb o'r ymatebion hynny](https://www.llyw.cymru/aelodaeth-o-bwyllgorau-ymchwilio-phwyllgorau-addasrwydd-i-ymarfer-cyngor-y-gweithlu-addysg?_ga=2.127019597.1547441487.1706521723-869206203.1702637493&_gl=1*hy66d9*_ga*ODY5MjA2MjAzLjE3MDI2Mzc0OTM.*_ga_L1471V4N02*MTcwNjcxMzMyMS42Mi4xLjE3MDY3MTY2NTAuMC4wLjA.).

Roedd yr ymgynghoriad yn gyfle i randdeiliaid roi eu sylwadau ar ein cynigion a'n hasesiad o'u heffeithiau posibl. Daeth yr ymgynghoriad i ben ar 1 Rhagfyr, a daeth 27 o ymatebion i law.

Mae cefnogaeth glir i'r cynnig i ddiwygio darpariaethau Rheoliadau Cyngor y Gweithlu Addysg (Prif Swyddogaethau) (Cymru) 2015 sy'n berthnasol i aelodaeth y Pwyllgorau, a fydd yn golygu y bydd gan Gyngor y Gweithlu Addysg fwy o hyblygrwydd i benodi aelodau panel o gronfa ehangach o ymarferwyr cofrestredig. Byddai egwyddorion tegwch a thryloywder yn parhau ac ni fydd unrhyw berson sy'n wynebu achos addasrwydd i ymarfer o dan anfantais oherwydd y newid.

Rydym am fwrw ymlaen, felly, â'n cynigion, heb eu newid, a bydd crynodeb o'r ymatebion yn cael ei gyhoeddi heddiw.

Daw Rheoliadau Cyngor y Gweithlu Addysg (Prif Swyddogaethau) (Cymru) (Diwygio) 2024 i rym ym mis Mawrth 2024.

URL: